‘খেলা শুরু করার মতো লক্ষণ দেখছি না’
করোনাভাইরাসের কারণে ঢাকা প্রিমিয়ার ডিভিশন ক্রিকেট লিগ শুরু হওয়ার পরও ৪ এপ্রিল পর্যন্ত বন্ধ ঘোষণা করা হয়। লিগ আবার কবে শুরু হবে তা বলতে পারছেন না কেউই। 







ক্রীড়া প্রতিমন্ত্রী জাহিদ আহসান রাসেল জানিয়েছেন, অনির্দিষ্টকালের জন্য সব খেলা বন্ধ থাকবে। বিসিবি সভাপতি নাজমুল হাসান পাপন জানিয়েছিলেন, ১৫ এপ্রিলের আগে ঢাকা লিগ শুরুর সম্ভাবনা নেই। 




পরিস্থিতি খারাপের দিকেই যাচ্ছে। কবে খেলা মাঠে ফিরবে সেটা নিশ্চিত করে কেউ বলতে পারছেন না কেউই। এমনকি এই মৌসুমে ঢাকা লিগের খেলা হওয়া নিয়েও রয়েছে শঙ্কা। ১৫ এপ্রিল এ ব্যাপারে চূড়ান্ত সিদ্ধান্ত আসতে পারে।
ক্রিকেট কমিটি অব ঢাকা মেট্রোপলিসের (সিসিডিএম) সদস্য সচিব আলী হোসেন বলেন, ১৫ এপ্রিলের আগ পর্যন্ত আমরা পরিস্থিতি দেখছি। তারপরও যদি ভালো না হয় তাহলে আবারও অনির্দিষ্টকালের জন্য বন্ধ হয়ে যাবে। খেলা শুরু করার মতো কোনো লক্ষণ দেখছি না।

করোনাভাইরাসের কারণে ঢাকা প্রিমিয়ার ডিভিশন ক্রিকেট লিগ শুরু হওয়ার পরও ৪ এপ্রিল পর্যন্ত বন্ধ ঘোষণা করা হয়। লিগ আবার কবে শুরু হবে তা বলতে পারছেন না কেউই।